บาทเปิด 30.22 บาทต่อดอลลาร์ แนวโน้มอ่อนค่า
เงินบาทเปิดตลาด 30.22 บาทต่อดอลลาร์ แนวโน้มอ่อนค่า ตลาดจับตาผลประชุมศบค.วันนี้ออกมาตรการสกัดโควิด
24 ธ.ค. 2563

นักบริหารเงินธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 30.22 บาท/ดอลลาร์ จากปิดตลาดเย็นวานนี้ โดยเงินบาทสวนทางค่าเงินดอลลาร์ที่พลิกกลับมาอ่อนค่า จากประเด็น Brexit ที่มีข่าวว่าทางอังกฤษและสหภาพยุโรป (EU) ยังมีการเจรจากันต่อ ทำให้มีความหวัง นอกจากนี้ยังมีการปรับ position ก่อนวันหยุดยาวคริสต์มาส
สำหรับแนวโน้มวันนี้ คาดว่าเงินบาทจะยังมีทิศทางอ่อนค่า จากปัจจัยความกังวลสถานการณ์โควิด-19 ในประเทศ ซึ่งวันนี้ต้องติดตามผลการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค.ชุดใหญ่ที่มีพล.อ.ประยุทธ์ จันทร์โอชา นายกรัฐมนตรี เป็นประธาน ว่าจะมีมาตรการควบคุมการแพร่ระบาดอย่างไรบ้าง
"คนยังกังวลว่าจะมีการล็อกดาวน์เพิ่มในอีกหลายจังหวัด...รอผลประชุมศบค.ชุดใหญ่เช้านี้" นักบริหารเงิน คาดกรอบเงินบาทวันนี้จะเคลื่อนไหวในช่วง 30.15-30.30 บาท/ดอลลาร์